Eid prestegjeld (Sogn og Fjordane)

Eid prestegjeld var et prestegjeld tilhørende Nordfjord prosti. Det omfattet sogn i tidligere Eid kommune i Sogn og Fjordane fylke, og hovedkirken var Eid kirke.

Eids kirkesogn er nå en del av Stad kirkelige fellesråd, og underlagt Nordfjord prosti i Bjørgvin bispedømme i Den norske kirke.

 Historikk 

Eygis sókn (norrønt) har sin opprinnelse fra kristningen av landet. Eid prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Eid med Stårheim, Hornindal, Davik, Rugsund og Ålfoten annekssogn.Prestegjeld og sogn i Sogn og Fjordane, arkivverket.no

Ved kgl.res. av 6. juni 1740 og 17. februar 1741 ble det vidløftige Eidsfjords Præstegjeld delt ved at Davigen som hovedsogn med Rugsund og Ålfoten annekssogn ble opprettet som et eget sognekall.

Eid prestegjeld dannet grunnlaget for Eid formannskapsdistrikt, som ble opprettet i 1837.

Ved kgl.res. av 30. september 1865, jfr. kgl.res. av 4 juni 1866, ble Hornindalen skilt ut som eget sognekall, gjeldende fra 1. januar 1867.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

 Kirkesogn 

Prestegjeldet hadde ved sin avvikling følgende sogn og kirker:
 Eid
 Heggjabygda
 Stårheim
 Kjølsdalen

 Sogneprester 

 –2010: Rolf Schanke Eikum
 1855–1878: Ulrik Bugge (ca 1806–1878)
 1709–1739: Peder R. Finde (ca 1675–1739)
 1627–: Samuel Bugge

Referanser

Kategori:Stads historie
Kategori:Prestegjeld i Sogn og Fjordane
Kategori:Prestegjeld i Bjørgvin bispedømme